Anumite aspecte ale jocului de squash, si interpretarea acestora, raman de cele mai multe ori la latitudinea subiectiva a unui Arbitru. In acest sens, Jucatorii nu stiu apriori ce standarde vor fi aplicate si ce comportament sau conduita sa adopte. Principiile generale enuntate in cele ce urmeaza au rolul de a aduce pe cat posibil o standardizare a activitatii de arbitraj in Romania.

1. Nu te grabi in comunicarea unei decizii, dupa incheierea unei faze de joc rezerva-ti cateva secunde in care vizualizezi cu ochii minti ceea ce s-a intamplat, abia apoi ia o decizie.
2. Incearca sa nu deschizi usa in timpul jocului, decat daca este absolut necesar si pentru a te face auzit.
3. Adreseaza-te jucatorilor cu respect, folosind numele lor de familie atunci cand este posibil.
4. Cand mingea este jucata foarte bine in colturile din fata sau in colturile din spate, pleaca de la premisa acordarii unui NO LET.
5. Fii pregatit sa acorzi STROKE atunci cand un jucator nu se misca dupa o lovitura.
6. Nu acorda STROKE atunci cand jucatorul cauta in mod expres sa castige punctul in acest fel.
7. Siguranta este intotdeauna un motiv bun pentru a acorda LET.
8. Daca mingea este lipita de perete, jucatorul aflat la lovire nu poate trimite o lovitura castigatoare, deci nu poate primi STROKE chiar daca apare o interferenta. Doar LET.
9. Daca mingea trimisa de un jucator sare din « nick », atunci acea lovitura este prea buna si, chiar daca apare interferenta, adversarul primeste NO LET.
10. Arbitrul poate opri un meci si acorda victoria unui jucator, daca adversarul practica un joc periculos.
    1. Este considerat joc periculos un swing excesiv care nu poate fi controlat de un jucator ;
    2. Swing excesiv inseamna depasirea cu racheta a liniei imaginare a umerilor, perpendiculara pe peretele frontal ;
    3. Intr-o atare situatie, Arbitrul atrage atentia jucatorului incriminat, iar meciul va fi oprit doar cu acordul Arbitrului Principal.
11. Intotdeauna este bine ca, inainte de aplicarea unor sanctiuni de conduita, sa acorzi UN SINGUR avertisment informal.
12. Aplicarea sanctiunilor trebuie sa fie progresiva. Daca totusi un arbitru simte nevoie de acordare a aceleiasi penalizari de doua ori, a treia abatere va fi sanctionata obligatoriu printr-o penalizare progresiva.
13. Abuzarea echipamentului :
    1. Abatere minora (ex : aruncarea rachetei pe parchet dupa pierderea unui set, lovirea cu putere a mingei dupa un schimb) : CONDUCT WARNING ;
    2. Abatere majora (ex : ruperea intentionata a rachetei, lovirea rachetei de un perete de joc, trimiterea mingei sau a rachetei in afara terenului) : CONDUCT STROKE.
14. Limbaj licentios :
    1. Abatere minora (ex : murmurarea de injurii auto adresate, alte cuvinte licentioase dar nu rostite cu voce tare) : CONDUCT WARNING ;
    2. Abatere majora (ex : obscenitati rostite cu voce tare) : CONDUCT STROKE ;
15. Tragere de timp :
    1. A nu se confunda cu cele cateva momente de concentrare la care are dreptul orice jucator intre disputarea a doua puncte diferite ;
    2. Abatere minora (ex :intarziere de cateva secunde pe teren, timp excesiv pentru serviciu) : CONDUCT WARNING ;
    3. Abatere majora (ex : foarte tarziu pe teren, discutii prelungite cu arbitrul) : CONDUCT STROKE ;
16. Contestarea unei decizii a arbitrului :
    1. Jucatorul are dreptul de a solicita o explicatie pentru decizia arbitrului, iar arbitrul este obligat sa i-o ofere.
    2. Jucatorul are dreptul la ultimul cuvant, dar arbitrul nu trebuie sa se lase antrenat in discutii. In aceste situatii va aplica prevederile de mai jos :
    3. Abatere minora (ex : contestarea unei decizii) : CONDUCT WARNING ;
    4. Abatere majora (ex : contestatii prelungite) : CONDUCT STROKE ;
17. Jignirea unui Arbitru :
    1. Abatere minora (ex : comentarii neonorante la adresa unui oficial sau a unei decizii) : CONDUCT WARNING ;
    2. Abatere majora (ex : comentarii jignitoare la adresa unui oficial sau a unei decizii) : CONDUCT STROKE ;
    3. Abatere severa (ex : injurii, aruncarea mingei sau a rachetei catre audienta) : CONDUCT GAME SAU MATCH ;
18. Contact fizic excesiv :
    1. A nu se confunda cu demonstrarea, din partea unui jucator, a tuturor eforturilor pentru a face loc adversarului, sau eforturile de a demonstra ca poate ajunge la o minge ;
    2. Abatere minora (ex : impingerea deliberata a adversarului) : CONDUCT WARNING ;
    3. Abatere majora (ex : impingerea si lovirea repetata a adversarului) : CONDUCT STROKE ;
    4. Abatere severa (lovirea intentionata a adversarului) : CONDUCT GAME SAU MATCH ;
19. Comportament nesportiv :
    1. Abatere minora (ex : comentarii negative la adresa adversarului) : CONDUCT WARNING ;
    2. Abatere majora (ex : orice tentativa de intimidare a adversarului, comentarii negative sau licentioase repetate la adresa adversarului) : CONDUCT STROKE ;
    3. Abatere severa (ex : comportament ofensator, repetat) : CONDUCT GAME SAU MATCH ;
20. Consiliere in timpul meciului :
    1. Prima abatere : CONDUCT WARNING ;
    2. A doua abatere : CONDUCT STROKE SI EXCLUDEREA DIN SALA A PERSOANEI TURBULENTE.